08/11/2019 | Administración LocalMunicipal
Arteixo
Secretaría Xeral
Aprobación das Bases xerais subvencións para asociacións de veciños destinadas ao fomento da convivencia

O Pleno da Corporación en sesión celebrada o día 31 de outubro de 2019, acordou a aprobación das bases reguladoras de subvencións para Asociación de Veciños destinadas ao fomento da convivencia. Dando cumprimento ao acordo plenario, procédese á publicación íntegra das mesmas para xeral coñecemento. As bases están expostas no taboleiro de edictos do concello e na páxina web municipal. Arteixo, 4 de novembro de 2019. O ALCALDE Por delegación, Decreto nº 1603/19 Asdo. Patricia Amado Varela Concelleira de Promoción Económica, Participación, Xuventude e Novas Tecnoloxías As presentes bases teñen por obxecto a concesión, en réxime de concorrencia competitiva, de axudas económicas ás Asociacións de Veciños constituídas como tales, e con ámbito de actuación no Concello de Arteixo, co fin de colaborar co tecido asociativo municipal para o fomento de participación da cidadanía para o desenvolvemento de actividades de ocio e programas de participación e dinamización de interese xeral para a veciñanza. Para os efectos destas bases, subvencionaranse os gastos necesarios para desenvolvemento de actividades de interese xeral, que se encadren dentro de algún dos seguintes bloques de actividades: Bloque 1.- Programas e actividades que favorezan a participación entre a veciñanza: Actividades de animación destinadas ao fomento da convivencia, interrelación das persoas e integración na vida da comunidade e promoción e fomento do asociacionismo: eventos festivos e culturais cuxo obxectivo sexa mellorar a convivencia, que non sexan obxecto de axudas municipais específicas e que favorezan a relación, colaboración e integración entre a veciñanza. Programas de axuda e colaboración entre os veciños e veciñas. Bloque 2.- Formación: Obradoiros, cursos, charlas, coloquios, conferencias, saídas e excursións de fomento da convivencia. Terán preferencia na valoración e o financiamento as actividades do Bloque 1, o que supón que, as actividades do Bloque 2 se someterán a valoración e financiamento, no caso que exista sobrante de crédito, unha vez realizada a valoración e financiamento do Bloque 1. Debe de tratarse de actividades desenvolvidas entre o 1 de xaneiro e o 31 de decembro de cada exercicio. Quedan excluídas da presente convocatoria e non serán obxecto das subvencións as seguintes actividades ou investimentos: - As actividades, festas patronais e equipamentos subvencionados ou financiados no mesmo exercicio a través doutras convocatorias, convenios ou plans do Concello de Arteixo. - As actividades realizadas fóra do termo municipal. As axudas que se concedan ao abeiro destas bases faranse con cargo ao orzamento da Concellaría de Participación, na aplicación orzamentaria 924.48900 o importe desta axudas será o que se estableza a convocatoria anual das mesmas. En calquera caso a concesión de subvencións quedará condicionada á existencia de crédito axeitado e suficiente na partida orzamentaria de referencia, no momento en que se dite resolución da concesión. Poderán ser beneficiarios de estas subvencións, as Asociacións de Veciños legalmente constituídas ou agrupacións de varias Asociacións de Veciños, que realicen as actividades obxecto das presentes bases e reúnan os requisitos esixidos nas mesmas. En calquera caso deberá nomearse un representante das asociacións reunidas en agrupación para a solicitude da presente convocatoria Todas as entidades solicitantes deberán cumprir os seguintes requisitos: 1. Estar legalmente constituídas como tales e estar inscritas no Rexistro Municipal de Asociacións do Concello de Arteixo, no momento de realizar a solicitude.2. Carecer de fins de lucro.3. Desenvolver as súas actividades no ámbito territorial co Concello de Arteixo ou sobre temas de interese para o Concello.4. Non ter pendente de xustificación ningunha subvención ou axuda perante o Concello de Arteixo para o mesmo obxecto para o que se solicita a nova subvención.5. Non incorrer as persoas xurídicas ou as persoas que ostenten a representación legal das mesmas, en algún dos supostos de prohibición para obter a condición de beneficiario de subvencións por incapacidade ou incompatibilidade, establecidas no art.13 da Lei 38/2003, de 17 de novembro, Xeral de Subvencións (( B. O. E.18-10-2003). 6. Estar ao corrente das súas obrigas coa Axencia Tributaria, coa Seguridade Social e co Concello de Arteixo.7. Ter un número mínimo de 50 persoas asociadas. Os beneficiarios perceptores das subvencións estarán obrigados ao cumprimento das disposicións que sinala o artigo 11 da Lei 9/2007, do 13 de xuño, de subvencións de Galicia e as que, especificamente se relaciona a seguir: a) Aceptar a subvención. No caso de que isto non sexa posible porque non se execute o programa de actividades previsto ou cando, pola percepción de outros ingresos de calquera natureza, estivese cuberto importe total dos gastos deberán renunciar a ela expresa e motivadamente, no prazo de quince días, contados a partir de aquel no que reciban a notificación da concesión da subvención. b) Realizar a actividade, executar o proxecto ou cumprir o obxectivo, dentro do ano natural, axustándose aos termos incluídos na solicitude. c) Comunicarlle á Concellería de Participación Cidadá as datas, horas e lugares definitivos do desenvolvemento da actividade. d) Asumir ao seu cargo a exclusiva responsabilidade das actividades para as que fora concedida a subvención, así mesmo serán ao seu cargo os medios persoais e materiais que fosen precisos para o seu cumprimento, incluídas as obrigas fiscais e de seguridade social que se deriven do mesmo. e) Acreditar ante o Concello a realización da actividade e cumprir os requisitos e condicións que determinen a condición da axuda. No caso de actividades esta acreditación realizarase, ademais coa xustificación documental pertinente, coa presentación ineludible antes da realización da actividade de carteis anunciadores ou outra información escrita realizada para a súa difusión nos servizos correspondentes. f) Facer constar na totalidade da publicidade e/ou actividade informativa que se realice por calquera medio que conta con subvención do Concello de Arteixo, tendo que figurar en toda impresión o logotipo oficial do Concello de Arteixo, que será facilitado polos servizos correspondentes. g) Someterse as actuacións de comprobación e control financeiro e facilitar os datos que lles sexan requiridos. h) Dar conta das modificacións que poidan xurdir durante a realización do proxecto ou actividade, xustificándoas adecuadamente, que deberán obter a autorización do órgano competente. i) Xustificar adecuadamente a subvención concedida na forma prevista nestas Bases, mediante a presentación detallada das actividades realizadas, o seu coste, con desglose de cada un dos gastos efectuados. j) Comunicar ao Concello a obtención doutras subvencións ou axudas para a mesma finalidade que procedan doutras administracións e/ou entes públicos ou privados. k) Colaborar cos servizos municipais nos actos para os que sexan requiridos. Considéranse gastos subvencionables, os que respondan á natureza da actividade subvencionada, actividades de interese xeral para os cidadáns, que sexan realizadas entre o 1 de xaneiro e o 31 de decembro de cada exercicio. Con carácter xeral as entidades beneficiarias, poderán solicitar a subvención de ata 2 actividades de animación do bloque 1, cos límites establecidos para cada concepto subvencionable, e unha subvención de una actividade de formación do bloque 2. Unha actividade ou programa dirixido a un mesmo colectivo ou sector da poboación só poderá ser subvencionada a través dunha única asociación ou agrupación de asociacións que será tramitada como unha única solicitude. Bloque 1.- Actividades de animación destinadas ao fomento da convivencia, interrelación das persoas e integración na vida da comunidade e promoción e fomento do asociacionismo: eventos festivos e culturais cuxo obxectivo sexa mellorar a convivencia, que non sexan obxecto de axudas municipais específicas e que favorezan a relación, colaboración e integración entre a veciñanza. Programas de axuda e colaboración entre os veciños e veciñas. Concepto subvencionables: - Aluguer de 1 carpa: subvencionaráse o 100% do aluguer de unha carpa, con límite de 6.000,00€. En ningún caso, o custo do m 2 de carpa no pode superar os 10,00 € por metro cadrado (10,00 € x m 2 ). - Unha actividade e/ou equipamentos de animación: co limite de 500,00 €. Bloque 2.- Formación. Obradoiros, cursos, charlas, coloquios, conferencias ou saídas e excursións de fomento da convivencia, nas que participen un mínimo de 15 persoas. Considéranse gastos subvencionables os necesarios para a organización de este tipo de actividades de animación e dinamización da poboación. No caso das saídas culturais, unicamente se considera gasto subvencionable os custos de transporte dos participantes e o custo das entradas a exposicións, museos, actividades, etc. Subvencionarase o 100% da actividade con límite de 1.200,00 €. - Gastos de funcionamento da entidade beneficiaria coma: gastos de asesoría, gastos de teléfono etc. - Gastos de premios ou obsequios. - Gastos de adquisición de bens mobles ou inmobles. - Gastos de atencións protocolarias, manutención, aloxamento, así como as de bebidas alcohólicas. - Gastos de licencias e taxas e permisos.6.1. Solicitudes: As asociacións que concorran a presente convocatoria de subvencións formularanse no modelo normalizado que se achega como Anexo I aportando os datos e a documentación solicitada, asinada polo representante da entidade. O representante deberá ser designado pola AAVV nunha reunión da súa xunta directiva onde se acorde solicitar a subvención obxecto desta convocatoria.6.2. Documentación: A solicitude da subvención deberá presentarse acompañada da seguinte documentación: a) Memoria explicativa da actividade que se pretenden realizar, con especificación do contido, data, horarios, lugar de realización, obxectivos, responsable da súa execución, número de beneficiarios e fins concretos aos que se destinarán os fondos. Nesta memoria deberá especificarse como se financian cada un dos gastos necesarios para o desenvolvemento completo da actividade. Así mesmo, aportarase orzamento detallado por conceptos de gastos e ingresos previstos da actividades para o que se pretende a subvención solicitada (anexo 2) c) Certificación orixinal do acordo de solicitude e do nomeamento do representante para as súas relacións co Concello, xunto coa fotocopia compulsada do seu DNI e do CIF da Asociación. d) Declaración responsable segundo o modelo do anexo 3. Se a solicitude non estivese debidamente cuberta ou non se achegase a documentación esixida, os técnicos do Departamento encargados de tramitar o expediente, de conformidade co disposto no artigo 68 da Lei 39/2015, de 1 de outubro, do procedemento administrativo común das Administración Públicas, requirirá á persoa solicitante para que, nun prazo máximo e improrrogable de dez días, emende a falta ou presente os documentos preceptivos coa advertencia de que, se así non o fixera, considerarase desistida da súa petición, logo de resolución, que deberá ser ditada nos termos previstos no artigo 68 da antedita Lei. No caso de existir cambios respecto ao ano anterior deberán presentar a documentación referida a ditos cambios no momento de presentar a solicitude (modificación de xunta directiva, conta bancaria,…). O Concello poderá solicitar, se o considera oportuno para a resolución do procedemento, calquera outro documento que estime conveniente, así como a comprobación dos datos recollidos na solicitude. No caso de non entregar a documentación orixinal, as copias deberán achegarse debidamente compulsadas.6.3. Asesoramento. As asociacións que o precisen poderán contar co asesoramento do departamento de Participación Cidadá, ata o día anterior ao de remate de prazo de presentación da solicitude. O prazo de presentación de solicitudes será o que se determine na orde de convocatoria anual de estas subvencións, e en todo caso, iniciarase ao día seguinte da data de publicación no Boletín Oficial da Provincia da Coruña, que será comunicado desde a Base de Datos Nacional de Subvencións (BDNS) que opera como sistema nacional de publicidade de subvencións, nos termos do art.30 de la LPAC. As solicitudes, xunto coa documentación preceptiva, deberá ser presentada no Rexistro Xeral do Concello ou no Rexistros establecidos no art.16.4 da Lei 39/2015, de 1 de outubro, do Procedemento Administrativo Común das Administracións Públicas, e de tendo en conta o disposto na Disposición transitoria segundo do mesmo texto legal. O modelo de solicitude poderá descargarse desde a web municipal www.arteixo.org 8.1.- O procedemento para a concesión das subvencións previstas nestas bases será por concurrencia competitiva e axustarase ao establecido na Lei 39/2015, de 1 de Outubro, do procedemento administrativo común e das administracións públicas, na Lei 9/2007, do 13 de xuño, de subvencións de Galicia, e nas disposicións aplicables da Lei 38/2003, de 17 de novembro, xeral de subvencións e no Real Decreto 887/2006, de 21 de xullo, polo que se aproba o regulamento da citada lei 38/2003.8.2.- A formulación das propostas de concesión das subvencións corresponderalle á comisión avaliadora, que se constituirá para o efecto e estará integrada pola concelleira de Promoción Económica, Participación, Xuventude e Novas Tecnoloxías ou persoa en quen delegue, que actuará como presidente e un número mínimo de dous técnicos/as adscritos/as ao departamento responsable da tramitación, designados pola Alcaldía, actuando un deles como secretario/a. A Comisión avaliará as solicitudes presentadas e realizará de oficio cantas actuacións estime necesarias para a determinación, coñecemento e comprobación dos datos en virtude dos que se deba formular a proposta de resolución. Do resultado da reunión ou reunións mantidas pola Comisión de Valoración redactarase a acta polo secretario/a e elaborarase proposta definitiva de concesión de subvención ou no seu caso, de denegación ou exclusión das mesmas.8.3.- A proposta definitiva da Comisión de Valoración remitirase ao órgano competente para resolver sobre a concesión ou denegación destas subvencións no prazo máximo de tres meses desde o último día de prazo de presentación de solicitude. Transcorrido o devandito prazo de tres meses sen que a Xunta de Goberno Local dite resolución expresa, entenderase desestimada a petición de axuda por silencio administrativo. Esta desestimación presunta poderá ser recorrida en reposición a partir do día seguinte ao que se produza o acto presunto. Contra a desestimación expresa do recurso de reposición poderá interpoñerse recurso contencioso-administrativo no prazo de dous meses ante a xurisdición Contencioso-Administrativa, sen prexuízo, da procedencia do recurso extraordinario de revisión.8.4.- A resolución da Xunta de Goberno Local, de concesión ou denegación das axudas, esgota a vía administrativa e notificarase aos solicitantes no prazo de dez días desde que se dite, de acordo con previsto no artigo 40 da Lei 39/2015 do 1 de outubro, do procedemento administrativo común das Administracións Públicas. Contra esta resolución cabe interpoñer recurso contencioso – administrativo, no prazo de dous meses a contar desde o día seguinte da súa notificación, perante o órgano competente da xurisdición contencioso-administrativa, de conformidade co disposto na Lei 29/1998, do 13 de xullo, reguladora da xurisdición contencioso-administrativa. Poderá formularse, de forma potestativa, recurso de reposición, no prazo dun mes, ante o mesmo órgano que ditou a resolución impugnada, de acordo coa Lei 39/2015, de 1 de outubro, do procedemento administrativo común das Administración Públicas.8.5.- En calquera momento anterior á resolución do procedemento de subvencións, o/a interesado/a poderá desistir da súa/s solicitude/s; desistimento que será aceptado de plano pola administración concedente, declarando concluso/s o/s procedemento/s correspondente/s, de conformidade co artigo 40 da Lei 39/2015 do 1 de outubro, do procedemento administrativo común das Administracións Públicas.8.6.- Os/as adxudicatarios/as das axudas están obrigados no prazo de dez días a contar do seguinte ao da notificación a comunicarlle á Concellaría de Promoción Económica, Participación, Xuventude e Novas Tecnoloxías a aceptación ou renuncia das axudas por escrito, transcorrido o cal sen manifestación expresa entenderase tacitamente aceptada. As subvencións obxecto desta convocatoria tramitaranse en réxime de concorrencia competitiva, comparando as solicitudes presentadas e establecendo unha prelación entre elas, consonte cos criterios de concesión establecidos nestas bases e adxudicando co límite fixado nas presentes bases. En primeiro lugar e tendo en conta a prelación, valoráranse as solicitudes do bloque 1 e sempre que quedase crédito procederíase a valorar as do bloque 2 seguindo os mesmos criterios. A comisión avaliadora formulará a proposta de concesión ou denegación da subvención, así como a súa contía económica, tendo en conta os seguintes criterios: Para a concesión da subvención teranse en conta os seguintes criterios de prelación: a) Por ser Asociación de Veciños integrantes do Consello Sectorial (15 puntos) b) Implantación territorial, número de asociados, así como de voluntarios e localización territorial da actuación a realizar (ata 15 puntos). c) Por ser actividades con unha traxectoria de edicións anteriores (ata 20 puntos). d) Por ser actividades organizadas por agrupacións ou conxuntos de asociacións (ata 30 puntos). f) Colaboración co Concello na participación das actividades municipais co fin de fomentar a participación cidadá (ata 20 puntos). Co fin de unificar os criterios numéricos, establécense as seguintes táboas de equivalencias para adxudicar os puntos correspondentes 50-75 1 76-100 3 101-125 5 126-150 7 151-175 9 176-200 11 201-225 13 Mais de 226 15 1 ano 5 2 anos 10 3 anos 15 + 4 anos 20 1 10 2 15 3 20 4 25 5 ou máis 30 1 actividade 5 2 actividades 10 3 actividades 15 4 ou máis 20 10.1.- A resolución da concesión notificarase expresamente a todos/as os/as solicitantes na forma prevista na Lei 39/2015, de 1 de outubro, do procedemento administrativo común e das administracións públicas.10.2.-.- Publicidade da convocatoria e bases reguladoras das axudas: As presentes Bases reguladoras e a convocatoria, cuxo contido responde ao disposto no art.20 da Lei Xeral de Subvencións, publicarase conforme ao establecido no artigo 20.8 apartados a) e b) da Lei 38/2003, de 17 de novembro, Xeral de Subvencións, e no RD 130/2019, de 8 de marzo, polo que se regula a Base Nacional de Subvencións e a publicidade das subvencións e demais axudas públicas: - As bases reguladoras na Base de Datos Nacional de Subvencións (BDNS) no BOP e na páxina web do Concello de Arteixo (www.arteixo.org). - A convocatoria na Base de Datos Nacional de Subvencións (BDNS) e na páxina web do Concello de Arteixo (www.arteixo.org). A publicación do extracto enviado á BDNS no Boletín Oficial da Provincia determinará o inicio do prazo para a presentación de solicitudes.10.3.-.- Publicidade das subvencións outorgadas: A relación de todos os solicitantes e a resolución do outorgamento das axudas publicarase na páxina web www.arteixo.org, no Taboleiro de Edictos e no Portal de Transparencia. As subvencións concedidas se remitirán á BDNS para a súa publicación con indicación segundo o caso, da convocatoria, o programa e crédito orzamentario ao que se imputen, beneficiario/a, cantidade concedida e finalidade da subvención con expresión dos distintos programas ou proxectos subvencionados.10.4.-.- Publicidade do financiamento público: Os/as beneficiarios/as das subvencións obxecto desta convocatoria deberán poñer no seu local un cartel de forma visible no que se indique que actividade está financiada polo Concello de Arteixo. O modelo normalizado do cartel será suministrado pola Concellaría de Participación Cidadá. De acordo co estabelecido no art.27 da Lei Xeral de subvencións e no 61 do seu regulamento, a reformulación das solicitudes realizarase de forma automática, de xeito que, se o importe da subvención é inferior ó solicitado polo beneficiario, o presuposto subvencionado que deberá ser xustificado posteriormente, determinarase dividindo a contía da subvención concedido polo coeficiente de financiamento proposto polo beneficiario. Despois da notificación da concesión, e logo de solicitude razoada da entidade beneficiaria da subvención, poderá autorizarse a modificación da solicitude inicial mediante o cambio dos obxectivos ou conceptos concretos que se detallan na memoria ou orzamento da solicitude, sempre que se manteña a finalidade da subvención. Os cambios deberán comunicarse previamente a súa xustificación para seren admitidos O prazo para a xustificación da subvención será o que se determine na orde de convocatoria anual de estas subvencións. Unha vez concedidas e notificadas as axudas faranse efectivas nun pagamento único, condicionadas á presentación da seguinte documentación: - MEMORIA DE ACTUACIÓN XUSTIFICATIVA do cumprimento das condicións impostas na concesión da subvención. Dita memoria conterá definición das accións/actividades realizadas, temporalización, obxectivos acadados e nivel de cumprimento dos establecidos e autoavaliación (anexo 4). - MEMORIA ECONÓMICA XUSTIFICATIVA do gasto realizado (arts.72 e 75 do RD 887/2006, de 21 de xullo, polo que se aproba o Regulamento da Lei 38/2003, de 17 de novembro, Xeral de Subvencións), acompañada dos orixinais ou copias cotexadas de facturas e recibos, nóminas e demais documentos de valor probatorio cuxo pagamento quede acreditado. Os pagamentos deberán acreditaranse con correspondente xustificante bancario acreditativo do seu pagamento (anexo 4). - Acreditación gráfica de cumprimento da obriga de facer constar a colaboración do Concello de Arteixo en toda información (impresa, informática, ou audiovisual) que se teña feita das actividades ou investimentos subvencionados. - Facturas orixinais ou compulsadas do gasto subvencionado realizado que deben reunir os requisitos legais establecidos no RD 1619/2012, de 30 de novembro, polo que se aproba o Regulamento polo que se regulamentan as obrigas de facturación, e relativas ós gastos realizados polos conceptos incluídos no presuposto inicial e polo importe sinalado na notificación da concesión. Os documentos admitidos como xustificantes (facturas, nóminas e outros documentos de valor probatorio) deberán aplicar, no seu caso, as retencións e impostos (IVE, IRPF) que co correspondan. A substitución da factura por calquera outro tipo de xustificante deberá respectar os supostos previstos no artigo 4 do RD 1496/2003, regulamento de facturación. - Declaración responsable actualizada (anexo 3). Os beneficiarios das subvencións quedarán sometidos ás responsabilidades e réxime sancionador establecido na Lei 38/2003, de 17 de novembro, Xeral de Subvencións e demais normas concordante D.______________________________________________________________________________, con NIF:_______________ en representación da Asociación de Veciños ________________________________________________________________ con nº de rexistro (Rexistro de Asociación): __________________, con CIF_______________, con domicilio en _________ _______________________________________________________________________________________________________ código postal __________, teléfono nº _______________, correo electrónico______________________________________ Que pretende realizar/ten realizado a seguinte actividade (especificar data, lugar e necesidades organizativas –baños, limpeza, etc.) Se lle conceda unha subvención por importe de (________________€) ao abeiro do establecido nas Bases reguladoras de subvencións para asociación de veciños destinadas ao fomento da convivencia. De acordo coa documentación que se achega,  Certifico que os datos que figuran na documentación que se achega corresponden fielmente á realidade e tendo por presentada a solicitude en tempo e forma, sexa admitida previos os trámites e probas que estime oportunas  Certifico que o número de socios a día 1 de xaneiro de 20___ é de ___________. En Arteixo, de de 2019 Asdo. __________________________________________ SR. ALCALDE-PRESIDENTE DO CONCELLO DE ARTEIXO Coa solicitude deberá de achegarse a seguinte documentación, segundo a Base 5:  Memoria explicativa da actividade que se pretenden realizar, con especificación do contido, data, horarios, lugar de realización, obxectivos, responsable da súa execución, número de beneficiarios e fins concretos aos que se destinarán os fondos. Así mesmo, detallarase o orzamento de gastos e ingresos previstos para esta actividade (anexo 2).  Certificación orixinal do acordo de solicitude e do nomeamento do representante para as súas relacións co Concello (no modelo oficial), xunto coa fotocopia do seu DNI e CIF da Asociación.  Declaración responsable segundo o modelo do anexo 3.  Designación de conta bancaria acreditativo do número de conta bancaria a nome da Asociación, segundo modelo oficial do Concello. D./Dª. ……………………………………………………………………………….……. con DNI…………………………., representante da entidade……………………………………………. 1.- Que a citada entidade desexa desenvolver a seguinte actividade de ocio e programas de participación e dinamización de interese xeral da veciñanza, que de seguido se detalla:  Actividade do Bloque 1: eventos festivos e culturais que melloren a convivencia:  Actividade do Bloque 2: formación (obradoiros, cursos, charlas, coloquios, conferencias, excursións.): 2.- Que para esta actividade a AAVV. conta co seguinte orzamento: 3.- Criterios de valoración:  Asociación de Veciños integrante do Consello Sectorial.  Implantación territorial, número de asociados, voluntarios e localización territorial.  Actividades realizadas en edicións anteriores.  Actividades organizadas por agrupacións ou conxuntos de asociacións.  Colaboración co Concello na participación de actividades municipais co fin de fomentar a participación cidadá. Don/a _____________________________________________________________________, con DNI ___________________, e con enderezo a efectos de notificacións en ____________________________________________, en representación da Asociación de Veciños______________________________________________________________________. FORMULO AS SEGUINTES DECLARACIÓNS en relación coa Convocatoria das Bases reguladoras de subvencións para asociacións de veciños destinadas ao fomento da convivencia do ano __________. 1º.- DECLARACION RESPONSABLE en relación a non estar incurso nas prohibicións establecidas nos apartados 2 e 3 do artigo 13 da Lei 38/2003 para obter a condición de beneficiario de subvencións.2º.- DECLARACIÓN RESPONSABLE DE AXUDAS:  Que non ten solicitada nin, por tanto, concedida ningunha outra axuda nin outros ingresos de fondos públicos nin cotas de socios para a mesma finalidade que as previstas no acordo de concesión da axuda.  Que ten concedida a/s seguinte/s axuda/s ou ingresos de calquera Administración ou calquera dos seus organismos, entes ou sociedades para a mesma finalidade: 3º.- DECLARACIÓN RESPONSABLE sobre o cumprimento dos requisitos establecidos na Convocatoria, aceptando as actuacións de comprobación e seguimento que se leven a cabo pola Comisión de Valoración e Seguimento da Concellería de Promoción Económica, Participación, Xuventude e Novas Tecnoloxías.4º.- COMPROMISO a facer constar a colaboración do Concello de Arteixo e da Concellaría de Participación Cidadá en toda a información que realice (impresa, informática ou audiovisual) no desenvolvemento das actividades. Ao mesmo tempo AUTORIZO ao Departamento de Promoción Económica do Concello de Arteixo: 1.- Para que solicite en calquera momento da tramitación da subvención, certificación de atoparse ao corrente no cumprimento das obrigas tributarias e coa Seguridade Social, así como co Concello de Arteixo.2.- Que aos efectos da Lei Orgánica 3/2018, de 5 de decembro, de protección de datos persoais e garantía dos dereitos dixitais, o representante legal asinante deste documento, así como calquera outra persoa cuxos datos se recollan no mesmo, autoriza ao Departamento de Participación Cidadá, a incorporar estes, ou aqueles outros dos que tivera coñecemento como consecuencia da relación iniciada, a un ficheiro automatizado responsabilidade do Concello de Arteixo que ten por finalidade dar cumprimento as funcións a realizar dentro do proceso de trámite, xestión, concesión e pagamento encomendados pola Lei 38/2003, Xeral de Subvencións e normativa de desenvolvemento, así como para a xestión doutros servizos ou programas de iniciativa municipal do seu posible interese. Ése, así mesmo, consciente de que o datos facilitados poden resultar obrigatorios para a xestión e tramitación do expediente, comprométese a comunicar no menor prazo de tempo posible ao Departamento de Participación Cidadá, calquera variación dos datos manifestados co fin de poder proceder a súa actualización. Este Departamento, en tanto non se comunique o contrario, entenderá que os datos proporcionados son exactos e actuais. Por parte de representante legal asinante ou calquera outro interesado poderanse exercitar os dereitos que lle asisten de acceso, rectificación, cancelación e oposición na forma legalmente prevista, remitindo comunicación ao Departamento de Participación Cidadá. Advertindo das responsabilidades legais que se derivan por falsidade en documentos administrativos e, en particular, a esixencia do reintegro da subvención máis os intereses de demora correspondentes, sen prexuízo da tramitación do correspondente expediente. E para que así conste, asínase o presente en Arteixo, a _____ de __________________ de 20____. Asdo. _______________________________ D./Dª. ……………………………………………………………………………….……. con DNI…………………………., representante da entidade………………………………………………………….…….…………………. poño de manifesto que a entidade referenciada deu cumprimento ás condicións impostas no acordo de concesión mediante a execución que de seguido se detalla: Da realización da actividade ou equipamento realizados despréndense os seguintes resultados: Arteixo, …….… de …………….………de 201. Asdo.___________________________________________ Preséntanse con esta conta xustificativa orixinais ou copias debidamente compulsadas das facturas e demais documentación acreditativa dos gastos efectuados reflectidos, así como xustificante de transferencia bancaria do pago realizado, do obxecto subvencionado. Arteixo, …………… de ……………………de 201. Asdo.___________________________________________